มีอาการใจสั่น แน่นท้อง หายใจไม่ค่อยอิ่ม มีน้ำมุกใสๆ แต่นานๆไหลที อุจาระเหลว นอนดึกด้วย เป็นมา 4-5 วันเเล้วครับ ให้ยาภุมิแพ้มากิน แต่น้ำมูกเบาลง เหลือแต่หายใจไม่ค่อยอิ่มกับใจสั่น จะเกี่ยวกับยาที่กิน หรือเป็นกรดไหลย้อนไหมครับ บางคนบอกเป็น มะเร็งปอด ทำให้เครียดคิดมากไปด้วย โอกาสเสี่ยงเยอะมากไหมครับส่วนตัวอายุ 28-29
สวัสดีค่ะ อาการหายใจไม่อิ่มและใจสั่น อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคกรดไหลย้อน อาจทำให้มีอาการแสบร้อน จุกแน่นลิ้นปี่ หายใจลำบากได้-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลการดูแลตัวเองเบื้องต้น งดการออกแรงหนักไปชั่วคราวก่อน แนะนำว่าถ้ามีอาการแน่นอกแบบโรคหัวใจดังกล่าวไปให้รีบไปพบแพทย์ส่วนยาภูมิแพ้ที่แพทย์สั่งนั้น น่าจะมีผลข้างเคียงทำให้หายใจไม่อิ่มและใจสั่นได้น้อยมาก ส่วนมะเร็งปอดนั้น ถ้ายังไม่ถึงขั้นลุกลามจะไม่มีอาการอะไรชัดเจน มักมาด้วยก้อนที่ปอดจากการเอ็กซเรย์พบ หรือถ้ามีอาการจะเหนื่อยหอบรุนแรง ร่วมกับมีประวัติสูบบุหรี่จัดได้ ถ้าไม่สบายใจสามารถแจ้งแพทย์ที่ดูแลเพื่อทำการเอ็กซเรย์ปอดดูเพิ่มเติมได้ค่ะ